Diari Oficial de la Generalitat Valenciana


Sumari del DOGV 7240, del 25-03-2014 (2014/2354)

RESOLUCIÓ de 7 de març de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a trasplantament de membrana amniòtica per a patologia oftàlmica al Centre Superior d'Investigació, Docència i Assistència de Patologia Oftàlmica de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7240

Data del DOGV
:   25-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2354


Data del document
:   07-03-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 7 de març de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a trasplantament de membrana amniòtica per a patologia oftàlmica al Centre Superior d'Investigació, Docència i Assistència de Patologia Oftàlmica de la Comunitat Valenciana. [2014/2354]  
El Centre Superior d'Investigació, Docència i Assistència de Patologia Oftàlmica de la Comunitat Valenciana va renovar l'autorització per a efectuar trasplantament de membrana amniòtica per a patologia oftàlmica per mitjà de la resolució de la Conselleria de Sanitat, d'1 de març de 2010.  
Eloy Miguel Jiménez Cantos, director gerent de la Fundació Fisabio, va presentar la sol·licitud de renovació d'autorització per a trasplantament de membrana amniòtica per a patologia oftàlmica del Centre Superior d'Investigació, Docència i Assistència de Patologia Oftàlmica de la Comunitat Valenciana, amb data 13 de febrer de 2014.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent, en virtut d'allò que ha disposat l'Orde de 26 de febrer de 2008, de la Conselleria de Sanitat sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris, i el Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat.  
  
2. Es complix el que establix el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i, s'ha complit el que establix l'Orde de 26 de febrer de 2008, de la Conselleria de Sanitat.  
  
Vistos els antecedents de fet i preceptes legals citats i els altres que s'apliquen, resolc:  
  
Renovar autorització per a trasplantament de membrana amniòtica per a patologia oftàlmica al Centre Superior d'Investigació, Docència i Assistència de Patologia Oftàlmica de la Comunitat Valenciana. Esta autorització és vàlida per un període de quatre anys, a partir de la data de la present resolució.  
L'autorització es pot revocar, en qualsevol moment, si s'alteren o incomplixen els requisits i les consideracions que l'han fet possible.  
  
Als efectes de l'activitat que s'autoritza, el Centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 7 de març de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.